gentaiscool/nusaparagraph_topic huggingface dataset:
Ri taung 2017 lekbaki niak game viral iamintu Ludo. Anne ludo kulle nikarenai rua tau paking sikekdek, appa’ tau paling loe. Niak kamma markas appa’, eja, gau’ moncong bulo, siagang kunyi. Appa’ pionna, njari nai paling riolo antamak ngaseng pionna ri istanayya, artinya ia ammeta. Punna sirapiki surang agangta, parallui nisempa’ nampa punna nisempaki, musti moterek issedek ri ballakna nampa appakaramulai issedek. Bajiki punna assuluk ngasengi rolo appa’ pion nga teaki pa lalang tarrusuki ri ballakta, punna assuluk ngasengi appaka, kulleki ondangi pion maraenga nampa nisempaki sollanna kitte paking liba niak ri istanayya. Kamma anjo, paling bajik memang punna appaki akkarena daripada ruaji atau tallu. Punna appa’ iyya ommalek sisempak ngasengmi.

Topic: technology
Ri setiap episode na , ADJ anne na tampilkangi appa bintang tamu. Setiap bintang tamu antu biasa na terdiri battu ri Pelawak, Bintang Sinetrong, atokah presenter , ni gappa sekre sketsa antu kulle na karenai. Anjo bintang tamua sumpaeng na karenai mi anjo sketsa yaa tena na make skenario. Arti na anjo bintang tamua ngaseng tena na issengi carita apa erok na karenai anjo wattua. Punna lekba miniak ri lalang na sketsa yaa, anjo bintang tamuaa todong harusuk ki tatta na ikuti aturan karena na. Misal na, iyaa tena na kulle na sangkal siagang ni larangi ak sare perintah. Selain na bintang tamu na, ADJ todong na libat kan iyaa ngaseng antu ni kana pemain ensemble. Kulle ADJ Indonesia niak 8 pemain ensemble. 

Topic: technology
Mappaccing anjo acara adat na tau Bugis Mangkasarak ka se're bangngi sebelum na akad bunting mungko na ri calong buntinga. Anjo Mappaccing ri gaukangi ri allo bangngi ri calon buntinga, nampa ri sareang mi paccing limang na ri ngaseng na keluarga lompo na. Anjo anjari sara' ki ri sareang restu erok a'bunting mungko bari'basa na. Biasa na ri gaukang tommi pengajiang riolo na tamma qu'ran siagang calon bunting na sebelum na ri paccingi. Nakke le'ba tomma Mappaccing wattuku erok bunting ri bangngi na tanggala 2 Agustus 2020. Ka mungko na tanggala 3 Agustus erok ma a'gaukang akad bunting ri balla ku.

Topic: culture & heritage
Ri allo rabuna nakke siagang rua agangku punna ammotere assikola sallang kate lampa napekang ri tamparanga. Bel ammotere ri sikolayya arrungi katte langsung motere' ri balla'ka. Tena nasallo kate assambe baju siagang anggalle alat pancing mae ri tamparanga. Lampanga ri balla'ka mae ri tamparanga anjo ruampullo manni'. Le'bana sangge ri tamparang katte pasulu' pancing siagang kai'ki umpanga supaya ikanga kanrei. Tena na sallo anjo umpanga nia' kanrei tapi sessai dibeso'.  Nakke suroi agangku bantua beso'ki nampa nia agangku maraenga angalle jaring, le'bana ri beso' ternyata sandala ta'beso nappa katte makkala ngasengki. nampa katte a'mancing akhirna anggapai se're juku' manna mamo' ammatunga ri tamparang nasaba' anjo juku'na lompo dudui.

Topic: leisures
Tena ji na susah ri gaukang a'raga Yoga ya ri balla modala hp ji kulle maki cini ki gerakan na ri YouTube ka. Ri gaukang mi gerakan gampang na na tena ji na taba ki. Kulle ji ri gaukang kale-kale ri balla na ri cini ki contohna ri hp ya ka jai ji video na ri youtube. Niak siapa gerakan gampang na ri gaukang anjo cat pose, cobra pose na child pose. Kulle ki accini ki gerakan na ri youtube nampa gaukang mi ri balla. Yoga biasa na ri gaukangi ri rateanna matras tipisi' ka. Teai ji ka'bala ka matras na.

Topic: sports
Sanging lompo na erok anjari pakarena bulu tangkis, Liliana Natsir ato ri kiok ki Butet, relai tena na lanju' anjo sikola na ke SMP na jenjang tinggia poe. Punna daeng na lanju' ji sikola na anjari dottoro kamma-kamma anne. Liliana Natsir ato Butet ri kiokkangi pakarena bulu tangkis ri Indonesia. Akkarenai ri partai campuran, jai mi juara na gappa, juara linoa poe tallu kali mi na gappa. Puncak na bendera Eja kebo ammenteng ri Olimpiade Rio Brazil siagangi Tontowi Ahmad anggapai medali Bulaeng. Anne baine lassu ri Manado, Sulawesi Utara, 9 September taung 1985 ana' rua na Beno Natsir na Olly Maramis alias Auw Jin Chen.

Topic: sports
A'balu online gampangi ri gaukang punna barang na battu ri merek lainga. Tapi na punna erok a'balu merek ta kale-kale, Boyai mentongmi identitas baji' na produk ka sanggeng na ri isseng tau a. Punna a'balu-balu Produk ato jasa ri online anjo kulle ri balukang siagang apparek areng Produk ato Toko menarik ka ri internet. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri balukang online ta. Kulle ki anggappa untung jai punna rajin ki live ri tampa' balukang ta.

Topic: business
Ri ngaseng na daerah ri Indonesia niak masing-masing tarian tradisional na anjari ciri khas. Seni tari tradisional anjari kalumannyang na budaya na ri Indonesia. Anjomi poe Budaya na kulle na beso' pariwisata ri Indonesia. Ri Sulawesi Selatan niak salah se're tarian arenna Tari Paduppa. Tari Paduppa anjo salah se're tarian lokal na Bugis-Mangkasara. Tari paduppa anjo tarian seringi ri panjari tari punna ri sambu' ki tamua. Biasana ri arengi poe tarian selamat battu ri suku Bugis. Tari Paduppa ri erangi ri siagang pattari baine. Niak gerakanna mattabur berasa' makna na tanda ri hormati na tamua kulle poe tappaki anjari penolak bala ato gangguanna roh alusu' ka. Pattari na poe na erangngangi tamua bosara niak kanrejawa khas Bugis sikamma cucuru' bayao, barongko na jai lainna.

Topic: culture & heritage
Laptop anjo komputer pribadi gampangi ri erang kamae-mae. Arenna laptop ka ri allei battu ri cara pake na anjo kana "Lap Top".  Laptop na manfaatkangi sumber daya na battu ri batre. Punna erok ri isi cas na Laptop na pake ki adaptop A/C. Laptop biasa na niak baterai na ri daya tahang na sanggeng na 1-6 jam ta'gantung ri siapa jam ri pake na siagang ukuran batre na spesifikasi Laptop na kale-kale. Natebook anjo komputer natebook istilah lainna battu ri Laptop. Laptop siagang komputer deskop ri umum na niak fungsi sama na. Ka komponen-komponen pa'pare na ri lalang na sikamma ji, beda na niak ri ukuran na ji. 

Topic: technology
Maka tallu, Desa Carangsari, Bali. Inne desayya tamaki limangpulo Anugera Desa Wisata Indonesia ri 2021. Na lalanna inne desayya, nia wisata budaya na alamna. Injo wisata budayana kammami: Monumen I Gusti Ngurah Rai, Tari Topeng Tugek, Puri Agung Carangsari. Wisata alamna: Taman Beji Samuan, Passapedang, Pappadakkang, na Lekaja Bali Swing. Nia tompa pole Wisata nipare, kamma Bali Elephant Camp, Rafting, na resort. Maka ampa, Desa Wae Rebo ri Nusa Tenggara Timur, kamma kammayya inne loe mi tungisseng inne desayya. Biasa tongi nisakbu desa rateanna awang. Inne desayya nia khasna, iami injo tujuh balla antanja kerucut nisakbu Mbaru Niang. Pemandangan ri inne desayya pole sanna alami injomi na sannu kacukna nicini. 

Topic: leisures
Mie gacoan iamiantu sala sere kanre-kanreang parallu ini mangei punna maeki ri jogjakarta, antemae anjo menu andalanna iamiantu mie passe angkullea ini atoro ladanna erokki tena na passe sanggengna sannaka passe battu ri gitteji tau appesanga.
Mie gacoan inne kasiana assipaki nia jannana, loe tau ero antri assala akulle mamo anggappas si piring mkr gacoan, na sadiakang pole karoppo pangsit jari tamba assipaki ini kanre.
Areng-areng na pakai ri kanre-karenna bedai ri maraenganna assingkamma setang-setang, iamiantu singkamma mie setang, mie iblis, mie angel, es genderuwo, es pocong, es sundel bolong siagang es tuyul.
Punna hargana teamki mallakki ka harga na pasangan sesuaiji koccikangna antu tau parantaua siagang mahasiswayya. 

Topic: food & beverages
Biasa ji antu. Kecuali pakean ta tattumpai cat nampa lekba mo takkala tak dakko. Ri anjo mesin cuciyaa niak mo tassadia bermacam macam mode ak sassak. Apa tujuan na anjo modea? Antu mi barak kulle na maksimal kan hasselek assassak ta. Punna katte assassak ki ngaseng pakeanga ammake mode singkamma ya, jelasak mi hasselek na tena na kulle maksimal, kulle jai inji kotoran na, nampa anjo ni salahkanga pasti mi mesin cuci na. Padahal antu na pakea ji tena na issengi apa apa fungsi na. Anne mi contoh na battu ri mesin cuci ku. Jai mode mode na ri mesin cuci ku siagang durasi na ni sassak beda bedai.

Topic: technology
Ri antara 4 baine na kanakkukang suruga iamiantu Maryam binti Imran, ia lassu ri Nasirah, Nazareth Palestina battu ri kandungan ammak ni arengi Hannah binti Faqudha, Baine na Ali Imran bin Matsan. Sementara Hanna iamiantu andik battu ri baineng na Nabi Zakaria. Ri wattunna cakdi ni kana Maryam lekbaki ni asuh oleh Nabi Zakaria. Ri kalangan masarakat Bani Israil anjo ri wattua, bijang na Imran sannak ni pacciniki. Mingka sallona lekbami nikkah siagang Hannah binti Faqudha ia tena memang ni sarei seorang anak.
Ia pun sakbarak sambil appalak doang supaya ni sare dalle ammiliki keturunan yang soleh siagang saleha. Allah SWT na tarima doa baineng na Ali Imran, sayangna sebelum anak na lassuk Ali Imran ammoterang riolonganna. Tena ni damping ri buraknengna Hanna allassukang sekre anak baine kemudiang ni sre areng Maryam.


Topic: religion
Forex antu salah sekre ji lalang barak kulle na ganda kan doek ka ri pasarak valas. Tantu na harusuk na punnai skill siagang pengalaman teknikal analisa siagang fundamental antu mumpu ni siagang njo jelasak na butukangi wattu ak taung taung barak kulle na pahami alur na market valas ka. Cara na antu mini praktek ki trading nga. Nahhh anjo anjari permasalahan antu mi mental na tau Indo anjo jai dudu erok na jai doek na tippa. Mingka tena na erok suluk tenaga siagang na luang kan wattu na barak kulle na pelajari anjo forex lekba ka mo jai gratis ni pacinikkang ri youtube atoka mae ri website. 

Topic: technology
Pantai akkarena tarletak ri jalan Tanjung Bunga, Tamalate, Makassar, Sulawesi Selatan. Tampak wisata anne tena na keindahan pantai na saja, mingka loe wahana na sadiakan siagang kanre-kanreang ri anne areana. Pantai Akkarena iami antu tampak wisata Mangkasarak, cocok ni mangei untuk allakbusuk masa liburan ta siagang bija. Rikammayya anne Pantai Akkarena anjari andalan mae ri masarakat, riolo anne pantai jari kawasan rantasak tena ni rawatki. Ri mulanna anne Pantai ni arengi Pantai Tanjung Bunga, ri tahun 1998 na allei PT. Gowa Mangkasarak Tourism Development (GMTD). Iami antu skere perusahaan swasta akgiok ri bidang pengembangan real estate siagang properti. Kamma mi anne pengelola beru, Pantai Tanjung Bunga ni sulap anjari destinasi wisata manarik untuk ni jappai siagang bija pammanakang.

Topic: leisures
Awalak na Neymar na kunjungi fans na, sekre anak na burakne antu kodong berjuangi na ewai kanker na. Anjo anak anaka ku taknangi mae ri pahlawan na (Neymar) “Sinamperek punna katte cetak ki gol, kulle kah ki parek anne tarian nga?” . Iyaa naperaktekkan mi sekre tarian energik antu gerakan lengan na khas. Neymar langsungi setuju siagang na tegaskangi janji na apparek tos tinju. Tena na sallo lekba na anjo sikbuntuluk na ri ballak garringa, Neymar cetaki gol nampa na parek mi selebrasi anjo sumpaeng na palaka anjo anak anak penderita kanker ka sumpaeng. Teai Neymar ji bawang naparek anjo, mingka agang agang na Neymar minawang tongi. 

Topic: sports
Santo Paulus anne lahirik battu ri keluarga Yahudi Farisi antu sannak fanatik na. Kaum Yahudi Farisi anne antumi musuh utama kaum Kristiani ri awalak munculuk na anjo, bahkan iyaa todong na desaki pejabat Romawi areng na Pontius Pilatus barak na hukum matei ii Yesus. Tena ni herang kaum Yahudi Farisi anne sannak tena ni ngai na ri kaum Kristiani awalak. Santo Paulus punna areng asli Saulus. Iyaa laherek ri kota Tarsus (wilayah turki kamma kamma anne). Saulus anne singkamma keluarga na, tau Yahudi sanna fanatik na. Iyaa todong berpartisipasi na persekusi siagang na buno kaum Kristiani awalak awalak ri kota Yerusalem. Salah sekre na korban na Saulus anne antumi Santo Stefanus, marti pertama na lalang agama Kristen.

Topic: religion
Kanre jai ganggang kulle ki na sare jai kabajikkan sannaka untuk kagassingan na kaleng ta. Hasselek penelitian lalang Health Surveys for England na pacinikang ngi, pola kanre na ganggang siagang buabuang kulle na jagai kaleng nga battu mae resiko kanke, garring jantung, gangguan ri usus siagang pencernaan lainga poeng. Labbi pi na anjo, jai inji khassiak na tena ki issengi battu mae ni kanre ganggang sikedde na 7-8 porsi allo allo, antu tenayya pa na isseng ngaseng taua singkamma nakana CNN. Ki bacai poeng ri artikel na wolipop, “4 Kabajikkan tenayya ni isseng punna rajing ki kanre ganggang” lengkap na niak rinne https://wolipop.detik.com/health-and-diet/d-2617797/4-manfaat-tersembunyi-dari-rajin-mengonsumsi-sayuran

Topic: food & beverages
Punna akkarena bulutangkiski Ros, kamma tongi nakasiak kalengna Susi Susanti. Anjomi pakarena bulutangkis paling nangai, anjomi erok todo’ anjari atlet bulutangkis. Ri umuruk appa’ taung pakaramulami appilajarak bulutangkis sanggenna kulle antamak ri Pelatnas. Lalang ri pelatnas, sibuntukuki siagang idolana, Susi Susanti, tena nasangkai kua kulle tonji sibuntuluk iya ngaseng atlet bulutangkis nangaia, apalagi Susi Susanti. Sanna’ rannuna dende. Ri bangngia mange antalipong manggena kua pila’ sumangaki latiang ka surang ngasengi anjo atlet nangaia dende, tena lekbak nasangka kua kullei sibuntuluk tau jagoa ngaseng akkarena bulutangkis. Nakanai pala’ doanga bapak dihh sollanna kulle tonga akkarena salla’ ri olimpiade kamma anne senior-senior jagoa ngaseng.

Topic: sports
Nakke tammatan SMK Jurusan Bangunan, selesai assikola nakke berniat untuk jari padanggang. Sabak nakke tena ku mempunyai modal mangka nakke mendekati tau tepat untuk kulle na pitappakia supaya kulle angnginrang barang daganganna siagang inrang sewa pik up. Setelah battu ri pasarak nakke meras ternyata anne jama jamang gampang na menjanjikan. Setiap 6 bulan nakke evaluasi siagang tambah strategi sanggengna sekre wattu nakke kulle akbalu barang lalang jumlah loe mae ri pasar pasar luar daerah, luar pulau, pabrik, supermarket sanggengna export cakdi cakdi. Tanpa harus angngerang/ngantarak barang dagangan kale-kale mae ri tampa tujuan. Barang dagangan ku iamiantu lame lamba’.
Setelah beberapa taung kemudian nakke merasa niakmo ku gappa modala cukup nampa nakke barani poeng anyungke usaha beru. Usaha beru ku ribidang property. 

Topic: business
Sebetul na niak memang jai antu anu anu mitologi antu tat tulisik lalang na kitab kitab suci Abrahamik singkamma Torah, Bible siagang Korang. Anne niak sikedde penjelasan singkat na ni kana anu makhluk legendaris kah anjo. Chaerubim ni kisahkangi anjari salah sekre malaikat paling paka mallak mallak ri Yehezkiel 10 : 4. Iyaa anjo na punnai appa tanjak siagang na jaga gerbang Eden ammake Pedang antu tuo tuo accillak cillak ka. Anjo Chaerubim ni sare tugasak barak kulle na layani langsugn Tugan nga singkamma peran na anjo anjari pelayan surgawi. Anjo iyaa ngaseng tena na isseng kana mangngang sanging na sanjung siagang na lantun kan pujian pujian mae ri iyaa.

Topic: religion
Spatula atau biasa nakua taua sudet, iareka pakakkasak parallua niak ri dapurukta, nasabak iya ngaseng pallu-palluanga pasti nipallui ammake sudet. Kinne niak sudet nibalukkang lalang sekre set. Biasana anne sekre setka lakbi lammoroki nibandingkang punna ammalliki tassekre-sekre. Sudet loe jenisna, niak niparek battu ri bahang kayua, bassi, siagang nylon. Punna sudet kayu na nylon tala kulle nagores pammajakta, mingka punna sudet bassia nipake kullei nagores pammajak teflonnga. Anjomi paralluna ammalliki sudet sesuai jenis pammajakta. Kala’bianna sudet bassia, gampangi nibissai, tena namantang bau’ pallu-palluanga, siagang tahangi. Mingka biasana tipisiki njari libai tepo. Punna sudet kayua bajiki tahangna ri palluang bambanga, mingka kullei na iso’ bau’ kanreanga manna lekbak nibissai. Sayangna anne sudet kayua takbalaki njari sukkaraki punna erok nabalek palluang tipisika kamma crepes. Punna nylon tena nagampang tepo’, gampangi nibissai siagang tena na iso’ki bau’ palluanga, mingka kakjalaknaji sikekdek.

Topic: food & beverages
Hey katte tau ki ngai yya kanre kanreang. Attambai poeng sekre pa tampak nganre seafood bajika ni Tebet. Ki sabbuk mi areng na Mecah Piting. Niak ri Jl, Tebet Barat IX No. 1A, Lantai 2, Jakarta Selatan. Beru beru inji paniak Grand Opening ri tanggalak 20 Januari 2018 subanngi. Anne Mecah Piting takbuka ri tatte 11.00 – 16.00 siagang 18.00 – 22.00 WIB. Tena kuero ni salai lampa mae Grand Opening na, ku era tongi agang ku rua tau lampa mae cobai anne Seafood kamma kamma anne viral ki ri Instagram. Tatte 13.00 WIB, niak ma ri muko na tampak nganre Mecah Piting gampang ji ni buntuluk kah sannak mo jaina tau siagang karangan bunga akjejerek. Mingka langsung ma naik mae ri lantai 2 na ni sambuk siagang pelayanna sanna ka bajikna.

Topic: food & beverages
Mempo ri rateanna bola gym ka kulle maki usaha latih ki anjo otot-otot ka na kulle na jagai stabilina kalea. Mempo ri rateanna bola gym ka na butuhkan otot dongko' ka na battang na kulle na jaga seimbang na bola ya. Punna ri pantama bola gym ka ri a'raga ta baji' ki na bantuk postur kalea. Kasia' na bola gym ka poe ri a'raga ya kulle na salewangngang dongko' ta na tulang ri boko ta. Bola gym baji' dudui punna niak garring dongko' ta. Ka punna a'giok ki ri a'raga ya anjo bola gym ka na dukungi dongko' bagian rawa ya. Inne mi anjari salah se're alasan angngapa Chiropractor na ahli terapi fisikka na sareang solusi a'raga siagang bola gym ka.

Topic: sports
Kah riolo nakke lahirik ka siagang lompo ka ri Surabaya, anjo mi nakke ku ngai kelong kelong khas Surabaya antu sannak ka jai mi tau ngisseng ngi ri Indonesia antu mi “Rek Ayo rek Mlaku Mlaku Nang Tunjungan”. Nampa nakke todong ku ngai kelong kelong daerah battu ri daerah maraeng nga singkamma “Ampar ampar pisang”, “Jali jali”, “Bengawan Solo”. Nakke ku ngai apa apa antu niaka ka bau bau budaya siagang sejarah battu ri Indonesia. Kamma kamma anne nakke pakarammula ka ku nakku ki kelong kelong daerah kah anak anak jaman kamma kamma ya anne tena niak na langngerek mo kelong kelong daerah.  

Topic: culture & heritage
Senjata tradisional na tau ri suku Sulawesi Selatan. Anjo arenna Badik. Jai macam-macam Badik ta’gantung suku na. Salah se’re na Badik Karaeng anjo jenis na badik ka battu ri Kajuara, Kabupaten Bone, Sulawesi Selatan. Tau na ngaseng na tappaki punna badikka anne areng lainna Gencong Karaeng ato Bontoala anne ri pare'ki siagang tau alusu'. Anjomi tena na herang niak kassa' magis na anjo Badik Karaenga ri tappaki tinggi'i. Badik Karaeng battu ri adat na Sulawesi Selatan niak ukuran na lompoi sike'de la'bu na siagang 20-25 cm. Anne Badik ka sikammai Badik Lompo Battang ka a'bukku' ki bilah badik na nampa lompoi. Badik Karaeng ri pare' battu ri logam kualitas na baji' ka nampa ri sareangi poe pamor ga'ga ri hulu na.

Topic: culture & heritage
Injo hotele bintang lima iyya, iami injo hotele kaminang pore, na nia ngasengmo lalang fasilitas injo niparallua la bangngi. Contona mo punna ri Mangkasara, nia hotel arenna The Rinra, bani ri biring tamparanga jari sanna kacukna paccinika mange mange. Inne punna mesang tawwa kamar biasayya, loemi lalang perlengkapanna. Kamma niamo ac, mejang na kacidonganna, pappare teh na kopi, tunnakasi, horden kapala, handuk, tantumi kamar panrioan na bedai pakjambanganna, lamari na hangerna, brankas pammolikang, kulkasak, tantumi nia televisi na injo lompo. Punna hotele bintang 5 tantumi ambani pole mange ri pusakna kota lompoa. Kamma inne the Rinra, bani mange ri pakbalanjangan, masigi lompoa, na pakdakka dakkang ri biring tamparanga. 

Topic: leisures
Sanggarak memang nyamangi punna nipatala na karring kijai siagang tena na loe dudu minyakna ammantang. Selaing kullei nitiriskang ammake karattasak roti atau tissu, sanggarak nipallui parallu todoki nisareang alasak kamma saringang sollanna anjo minyak mantanga ri sanggaraka ammattiki lappasak battu ri kanreanga. Anne passaringanga loe napake tau akbaluk lame-lame sanggarak atau pasta lakbaka ukkuranna. Batena nipake anne passaringanga punna lekbak maki annyanggarak, ni engka’mi nampa nibolik ri passaringanga. Lekbakna anjo nipatantangi 20 detik sollanna naung ngasengi anjo minyak dakkika ri sanggarak. Passangmi nipamantang sanggaraka ri passaringanga sekitar sekre atau rua menit issedek atau kulle tonji punna nipalembai rateanna karattasak minyak atau tissu.

Topic: food & beverages
Nampa kelemahan na anjo robot trading anne siagang lainga, kulle antu paling konyol ka nakke ku nilai, kana anjo robot ka tena mo na punnai otak wattu na ri saat saat important news kulle rilisik (anne mi aspek fundamental) massuk na robot ka kulle narrusuk open posisi, padahal news NFP na (Non Far Payroll) erok rilisik. Jai anjo trader berpengalaman kulle sannak nabellai open posisi ri wattu anjo berita pentinga erok rilisik. Contoh na anjo NFP ya sumpaeng. Singkat na anjo na tutup ki penjelasan labbu ku nakke, Tea lalo ki malli anjo robot trading forex. Labbi bajik ni pelajari kaleng kaleng ta.

Topic: technology
Niak sekre allo, lampami Pak Agung ri pasarak mae malli banni Biralle. Battu na rinjo ni pasaraka Pak Agung ammile mi banni Biralle antu paling bajika kualitasna na cinik cinik nampa na kutaknang ri warung watung abbaluka banni Biralle. Lekbak na sallo na cinik cinik siagang na paressa kerea baji antumi bajika kualitas na nabuntuluk mi nampa na balli mi anjo banni Biralle aa. Lekbak na na gappa antu banni Biralle na kerokia ammoterek mi poeng mae ri ballakna istirahat siagang na sadiakangmi apa apa erok na pake. Pak Agung na sadiakangmi alak alak eroka na pake at tanang Biralle antumi bingkung, gamborok, pupuk siagang banni Biralle lekbaka na balli sumpaeng.

Topic: food & beverages
Ri lapangan sipakrua ballak ibadah niakmo appakaramula anyungke pakkekbu mae ri masarakat untuk beribadah. Sementara lalang tahap persiapan na terapkan protocol kesehatan Covid-19. Sala sekre masigik ri kawasan Jakarta Timur niaka lekbak taksungke ammoterek peribadaan secara regular. Sikuntung protokol kesehatan tena na tassadia, singkamma alat pendeteksi suhu mae ri batang kale, sabong pakbissa lima, pembatasan jarak siagang sipakrua jamaah tena na ammake masker. Mingka, pengurusuk masigik akkana protocol kesehatan Covid-19 beru lani persiapkang. Bang lohoro akkumandang, appulo jamaah siagang jarakna kurang ri sekre meterek. Sipakruana battu ri iangaseng ammake masker, sipakrua poeng ang-ngerang pangalasak sajadah battu ri ballakna massing-massing. Ruanganna masigik tena ni alasaki karpet, menurut petugasak kebersihanna sanging na tangkasi lalangna siallo pinruang na tangkasi.

Topic: religion
Ganrang Bulo salah se’re alat musik na tau bugis Mangkasara, Sulawesi Selatan, ka sikammai gendang. Niak poe beda na ganrang bulo siagang ganrang lainna ri pulau jawayya. Alat musik tradisional na Sulawesi Selatan antu Ganrang Bulo arenna ca'di ukuranna punna ganrang na jawayya lompoi sike'de. Biasana Ganrang Bulo ri siagangi seruling punna ri karenai. Ganrang bulo di karenai siagang cara ri ganrang kayu se're sisi lompo na punna sisa ca'di na ri ganrang siagang limang ji. Ganrang bulo niak rua sisi na punna ri karenai na kulle assulu sa'ranna. Salah se're na sisi na lompoi se're. Ganrang Bulo ri gappai punna niak acara bunting, acara resmi pemerintahan na acara lainna.

Topic: culture & heritage
Curug Sawer Tasikmalaya anne objek wisata je'ne terjun anne nasuguhkangi pammantangang alam gammara'ka. Kagammara'kanna anne singkamai siagang pesona je'ne terjun New Delhi ri India, jai wisatawan assare julukan Delhi Van Java. Curug Sawer Tasikmalaya anne punna angalle rute ri pa'rimpunganna kota tasik jarakna anjo ruampulo salapang kilometer perjalanan. Tapi, wajikki ati-ati nasaba' oloangna rinjo tena na baji'. Curug Sawer anne takkenalki gammara'ki je'ne terjunna tenapa jai tau mae rinjo. A'jelajah ri Curug Sawer anne anjari tantangan tungaleng ri pangambi' monconga. Kondisi ri oloang anggolo ri Curug Sawer anne tena nabaji, baji'na ammlakei motoro punna ero' nyamagi naoloi ri bang seppaka.

Topic: leisures
Tena na sallo lekba na ni tegur wattu lain alloa sede wattu na A mae ri ballak ku siagang erok moterek, tak bangka na anjo jok motorok na A lekba mo ni kakkak singkamma anne, padahal kondisi na motorok na A sebelum na tena ja na ngapa ngapa nampa ni parkir ji ri muko na ballak ka antu kondisi na bajik bajik ji, katte ni dugai kulle kapang niak anjo tena na ngai sanging battui anne A. Antara selang beberapa ulang anjo, ri ulang oktober anjo wattua. Nakke siagang keluarga ku termasuk A mae ki berliburuk ri salah sekre na kollang renang antu lumayan ni isseng ri Bogor. Katte liburuk ki siagang kah erok ki refreshing terutama nakke siagang A antu anjama yaa lumaan na kuras otak ta. 

Topic: slice of life
Laptop poe jai beda na battu ri komputer ka, ka Laptop anjo komputer a'giok kulle ri erang kamae-mae ukuranna ca'di na ringan ri erang. Battala na anjo laptop ka ri kisarang 1-6 kilo, ta'gantung battu ri ukuran, bahan na spesifikasi na anjo laptop ka. Ka siagang mi layara' na, keyboard na trackpad na ato trackball guna na anjari mouse. Ka laptop ri pare' ka kulle ri erang kamae-mae, laptop ka poe niak baterai na anjari kulle ri pake tena ja na ri colo ki ri listrik. Laptop ka antama ki ri adaptor daya na kulle ri cas punna la'busu mi baterai na ri stop kontak ka. Laptop anjo signifikanna lamba' ki sike'de battu ri komputer deskop. Laptop modern ka kulle tommi ri pakekang jaringan nirkabel ka gampangi tau pake ki kulle na akses internet ka tanpa niak kabel poe.

Topic: technology
Sepak bola antu salah sekre na olahraga paling sessa ri dunia siagang sepak bola olahraga paling jai ni tonton. FIFA World cup antu mi event olahraga paling lompo lekba na Olympic (cmiiw). Sepak bola anjo todong na punnai peraturan paling gampang, Gary Lineker lekba akkana kamma anne. Menurut ku nakke sepak bola mi antu terdiri battu ri beberapa komponen penting siagang anne urutan na. Fisik , fisik na anjo pemain sepak bola yaa ni tunjang ri jai na apa apa siagang salah sekre na paling penting antu mi nutrisi pemain na siagang gaya hidup na. Lekba ni cinik mega bintang Barcelona Ronaldinho antu sannak ka caradde na karenai anjo golok ka. 

Topic: sports
Pajama model anne iamiantu pajama yang memang niatna untuk anjama supaya kulle tallasak siangang menabung. Manna gaji lompo iareka standar intina iamiantu fokus siagang goals masa andallekanh. Punna maraenganna nganre ri food court iareka ngemall, biasana para kaum erok kolomanyang lebih na pilih angerang bokong, ngemper iareka sesekali nganre ri mall. Tania kikkirik mingka menghemat,  Assisala toh. 
Nicarita tentang style, kaum anne sanna biasa siagang sederhana. Baju sapayu siagang hape na bukan priorita harus bermerek. Mengutamakan fungsi na yang paling penting rapih siagang bau’. Cukup belanja onlie iareka Matahari sudah cukup untuk mae ri ia. 
Nah, kamma anjo sikdik gambaran kasta pajama ri wilayah Sudirman-Thamrin. Tania standarisasi siagang tena menggeneralisasi. 


Topic: business
Food stylist tenaja na parallu ni pakkullei untuk angngisseng appallu. Mingka parallu dudu ammake jiwa passion mange ri kanre-kanreang siagang ni kuasai ilmu mae ri kanre kanreang. Kamma mi anjo parallu ki ammiliki pakkasiak baji mae ri kanre kanreang.
Food styling iami antu jamang ammake tau loe, pakaramula eroka ni styling, pa potona, desain grafisna, sutradaran, modelena, sanggengna artisna. Ia ngaseng si jamang jamang ri lalang sekre kelompok, anjari parallu assicaritai si passiagang. Baji antu massing appassuluk pamikirang massing massing iareka anggatorok wattunna antekamma na bajik. 
Food stylist jamangna iamiantu antekamma anjo cinikanna kanre kanreang lalang ri menu na kacinikang gammarak siagang kacinikang assipak, jari ri wattuna ni poto-poto bajiki punna beru inja.


Topic: food & beverages
Tersesat labbi lalang sedeng mae ri pertanyaan selanjut na, na kutaknang asalak na kaleng na, apakah kulle gara gara ammak ji siagang bapak ta berhubungan badan? Jari tekamma antu tau pertama yaa ri lalang lino ni parek? Apakah haselek teori evolusi? Adam dan Hawa? Teori Annunaki? Atokah paham creationis antu ni anut ri jai tau? Punna manusia yaa ni cipatakan ngi ri Puang nga, Puang kamae aa rong? Apakah Allah? Yahweh? Yesus? Zeus? Thor? Brahma? Apakah anjo Karaeng nga monoteis jari tena niak Puang silalang na kaleng na? Atokah Tuhan nga politeis ki jari niak puang maraeng nga? Atokah Puang na linoa (Panteisme), anjo lalang linoa salah sekre na bagian na Puang nga? 

Topic: religion
Sallo dudumi kungai anjo atlet bukutangkiska nikuayya Lilyana Natsir. Akkarenai ganda campurang, riolo surangi Nova Widianto, mingka wattunna pensiummi Nova, nisambei surang Tantowi Ahmad. Anne Lilyana Natsir biasa tongi nikiok Butet, rungka kijai wattunna ammeta ri Kejuaraang Dunia, nampai 19 umurukna nampa kullemi guppa medali emas ri ajang bergengsia. Anjomi kintunpakaramula kungai. Lekbakna anjo tarru-tarrusukmi antamak final sanggenna akdongkok ri ranking nomorok sekre. Punna niciniki tanjakna iyya, kammai China, mingka iya sitojengna lassuk ri Manado, Sulawesi Utara. Kammai buru’ne nasabak tomboi kamase, niak kakanna dottorok. Ia todo’ punna tena anjari atlet bedek riolo, anjari dottorok tongi. Mingka kinne iyya deh lekbakmi angguppa pole medali emas ri olimpiade siagang Tantowi Ahmad.

Topic: sports
Siomay anne kanreang anjai kacinikang ri pakjappangang. Kanreang se'rea anne jai ribalu ri rampi'na pakjappangang, Jai anne jinisikna siomayka naisseng taua, parakmula ri siomay jangang, siomay doang, siagang siomay. Biasana anjo simoyka dipareka ri jukuka, anjari rasana siagang bauna siomay anjo assauki. Tenaja sokala appare siomay ri ballaka, makasere' juku siagang jangang ripolong alusuki rolong. Makarua, ricamporoki anne assika lebba ripolong siagang tarigu. Makatallu, kulikna siomayka rilingkakasaki siagang ripantamaki adonanga se're sandruk kanre ri lalang kulikna nampa ritongko'ki. Makaappa, ritambai assi'na siagang wortel le'ba'ka riparok. Makalima, ripantama ri kukusuki ri wattunna ruamuplo sangenna ruampulo lima mannik sanggena ti'no nampa riangakatki ripatala siagang saos tiboang.

Topic: food & beverages
Indonesia anne jai turis ri luara' negeriya mae rinni nasaba alamna ga'gai kaccinikang siagang atraksina. Ri majalengka nia rusung wisatana nasaba' ga'gai alamna, senina, siagang budayana.S'ereanna anne ri rusung bantaragung anjari rusung wisata rikomendasikangi kementraian pariwisatayya. Nakana sariangna rusung bantaragunga anne ri rusunga natonjolkan kesenian siagang artistikna. Rinni nia' tong paket wisata a'galunga biasana tena nia' ri rusung maraenga nasaba ammakei sistem teraseringa. Turiska rinni kullei appilajara a'galung siagang napajekko galung ammake tedong. Rinni tong nia' curug cipeteuy, je'ne terjunga anne jai tau mae  rinni nasaba' kaccinikangi pammantanagnna buluk ciremaika siagang galungga. nia' tong bukit batu semar rinni kullei nacini' labbu alloa, punna mae ri buki'ka turiska wajikki menre' ri anak tanggaya pitu manne'

Topic: leisures
Niciniki Resty ammake ba’rang surang Icha, ammake tongi siti’, njari lingui anne Icha nakutaknang Resty kua la kemaeko sianak gammarak kamma. Nakanai Resty kukarek la mangeki olahraga kasti ka kelasta naguppai anne jadwalka toh. Langsung mami makkalak Icha nakua oee punna la mangei olahraga taua tenaja na parallu akmode ka la assolong-solongjo songokta. Tena sallo gamussui Resty nampa nakua ka manna apa pole nigaukang paralluji taua gammarak, sollanna jai cinik-cinikiki. Assulukmi anne ruayya mange ri lapanganga la akkarena kasti, mingka injo ngaseng tau naciniki Resty, ka kammai tau la mange ri mol ka. Njari nakua mami gurunna Resty kau anjari juri mamiko dih sollanna tena lutturuk ba’raknu toh. Ka punna akkarenako pasti assongokko, tenamo nu gammarak salla. Njari mempomi naung Resty anjari juri.

Topic: sports
Takbangka ku deh. Anjo mi kulle kapang na jelaskan tekamma tanjakku wattuna anjo. Lekba na sekre jam ku pesan, kanre kanre ku tena pa na niak, nampa ku gappa mi sede jawaban tenayya na nyamang ni langngerek battu ri palayanna na pareka sikedde ballisik kah kodi ni sakring pelayananna kamma anjo. Padahal niak ku ri awalak kulle ka tarima service antu bajika. Mingka ku sakbarang mami siagang pattojengi kah jai tau otomatis jai orderanna poeng. Lekba na 1 jam 15 menit, battu mi kanre kanre ku. Taraaaaa! Wedede. Niak mi ni tayang tayanga. Pelayan na na tuang mi mae ri rate na mejang ku niak ka mo kertasak minyak na. Nu isseng, dededeh wangi na mamo . Abbebe ma napakamma hahaha.

Topic: food & beverages
Kahh anjo oksigen nga kulle ni distribusi anjari bajik mae ri lalang na jaringan na kaleng na, jari na anjo jantung na kulle anjama labbi bajik. Wattu na kesehatan na jantung siagang paru paru ta takjagai, anjo mi energi todong ak tambah. Ni tingkat kan ngi kualitas tinro aa. Lekba na anjama siallo, anjo kaleng ta na butuhkangi tinro bajik ka. Mingka, tekamma punna tinro antu bajika siagang gannak ka tena na kulle ni gappa? Olahraga rutin mi jawaban na! Manfaat na anjo olahraga yaa tena ja na parek ki sehat kesehatan fisik ta, mingka na jagai todong kualitas tinro ta. Olahraga tena ja na parek ki katte labbi tippa tinro. 

Topic: sports
Onde-onde kulle ri boya ri Tiongkok jamanna dinasti Tang. Kamae anjo kanreang onde-onde anjari kanreang resmi ri daeerah Changan ( xian ) anjo arenna onde-onde na Iudeui. Anne kanreang ri erangi siagang tau pendatang Tiongkok battu ri selatan na Tiongkok. Na jai mi tersebar ri daerah-daerah Asia timur na Asia tenggara. Onde-onde punna arenna ri Indonesia. Jai poe arenna ri negera lainna. Ri daerah Cina utara ri kana matuan. Ri Malaysia onde-onde ri kana kuih bom. Ri daerah laut cina timur arenna Ma yuan, ri hainan ri kana Zhen dai. Ri Hongkong anne onde-onde kulle ri gappa ri mgasemg ga’de kanrejawa ya.

Topic: food & beverages
Mengutip data Saskuandra (2019), semenjak taung 2013 (berita mulanna loena jumlah pendaki gunung) sanggengna taung 2019, taccata singloe 68 kasus kamateang. Informasi anne untuk aspek kasalamatan mutlak na panuhi lalang aktivitas pendakian. Panggaukangna pendaki salama anne aktivitas pung manarik untuk di sorot. Utamana, kasadaran untuk tena na ammelak loro sambarangang ri gunung. Sabagai gambarang, lalang sekre kegiatan nangka-nangkasi ri gunung Gede Pangrango, Maret 2020, ni guppa loro lakbi ri sekre tong. Loro anjo assalakna battu ri aktivitas pendakian. Tena pa poeng panggaukang untuk tena na ammanrakj keragaman hayati biasa inja kajadiang. Kasus tau terkenal mumpuluk bunga edelweis beberapa wattu allaloa ri Gunung Bromk iamiantu salah sekre contoh kodi mae ri pendaki maraeng.

Topic: sports
A'raga kulle na kurangi stress ka na pakamma jai jamang allo-allo na. Na bantu tongki tinro tena ri bagadang. Punna a'raga ki jai cara na kulle na tunu lemak ri bantanga anjari tena ri battala dudu. Kulle tongi a'raga na jaga masa otot ka na baji' ki poe otot ka. A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya. Anjomi ngaseng kasia'na punna a'raga ki.

Topic: sports
Niak sekre allo nakke ku cinik agang ku rajingi lari, tappikirik ma ku coba lari todong. Ri awalak awalak na tantu mi kondisi na sannak pakrisik kah tak poso poso ki. Mingka nakke ku coba pelan pelan. Awalak na antu kulle 1 kilo meterek ji nampa lanjut mi 2 kilo meterek siagang kamma anjo narrusuk. Singkamma ji anjo kecepatan ku standar ka. Lekba na ku coba beberapa kali ternyata bajik dampak na mae ri paru paru ku. Nakke lekba ma tenaku sering sesak napas mo. Napas ku kulle labbi labbu siagang plong ku sakring, nampa stamina ku sakring labbi bajik mi. 

Topic: sports
Nakke panjari solo traveling anjari tekamma nakke ku buntuluk jati kaleng ku. Apalagi punna niak ka ri keadaan mangngan nga ri anne linoa. Kah punna lampa ka jappa jappa kaleng kaleng ku, ni passa ka ku sakring anjari mandiri siagang suluk battu ri zona nyamang ku. Harusuk ka assuluk battu mae lingkungan anjo anjo ki ku buntuluki, mae bella ri tau rampik ku ngseng, siagang antama mae ri tampak beru. Anjo ngaseng kajadianga ri lalanga kulle anjari pengalaman penting ri nakke muko muko. Kulle ka appilajarak jai, kulle tonga anjari labbi ngisseng, singkama ngisseng kamae batasak na anne kalenga siagang apa ji kulle ku parek na tena pa na kacinikkang sanggengna kamma anne.

Topic: leisures
Hotele Claro selain niak jai kamara na sikamma 585 kamara na rua gedung na, Gedung riolo 17 lantai na Gedung beru 10 lantai harga na poe battu ri Rp 850.000 sanggeng na 6 juta. Niak poe rua Ballroom na na 20 Meeting room na. Kullei ri sewa ri acara lompo sikamma konser na acara wisuda.  Standar keamanan na hotele Claro battu ri Komando Daerah Militer (KODAM) anjomi Presiden Joko Widodo punna niak acara ri Mangkasara ri Hotele Claro ji ammantang ka baji’ ki pelayanan na keamanan na juga baji dudu ji. Presiden Joko Widodo 7 kali mi ammantang ri hotele Claro anne.

Topic: leisures
Lalang lino na tau akbisnis ka niak nikana bisnisik auto pilot. Apa nikana bisnisik auto pilot? Siagang tekamma sistem na autopilot lalang bisnisik? Sikedde na, nikana bisnis auto pilot antu bisnisik kullea lalang kale kale otomatis tenaja na harusuk ni urusuk ri tau appareka / punna usaha langsung. Anne kulle anjari kaerokan na ngaseng tau niaka usaha na. Manna mamo parallu lalang siagang kulle ni pasadiang baji punna erok ni lalangan, niak jai kabajikanna kulle ni gappa punna barahasilik ki ni bangung anne bisnisik auto pilot ka. Kulle ni isseng apa poeng hasselek na malo anne ni tulisik ka .

Topic: leisures
Nakke arenna Dina, ammuko anjo allo makase're liburang mala'bua. Nakke siagang agang-agangku rencana mae annontong ri Bioskop. Katte janji ketemu ri taman kotayya nampa asapeda ngaseng ri mall anjo pammantangang bioskopka. Le'bana ngaseng akkumpulu', katte akkayuh sepeda mae ri Bioskopka. Ri tanggana perjalananga ban sapedana agangku boncoro'ki anjari mattungi ri rampi'na oloanga. Katte anjari a'bage tugasa. Nia' a'boya tukang tambal ban sikagang nia sorongi sepedamna. le'bana rigappa tambal banga katte attayang rodong nasaba' tukang tambal bangsa sibukki naparakai sepedana tasu maraenga. Nasaba anne filmna ero'mi mulai anjari anne sepedayya ri titipki rodong ri bengkele'ka. Anjari katte bakubonceng mae ri Bioskopka. Le'bana anonton filmka katte rasana sannangki, sebelumna motere' katte tena nalupa anggale sepedena aganga ri bengkele.

Topic: leisures
Sistem rakit apung, anne sistem na apungkangi jeknek ri rate na jeknek nutrisi, anjo ni sare pompa jeknek barak anjo oksigen gannak ki. Sistem annae cocok ki mae ri daerah anjo listrik ka tena na kulle stabil, kah tanamanga kulle tahan tena niak masalah na sanggeng na 2 allo, mingka na butuhkangi area anjo lumayan luarak ka. Sistem Aeroponik anne sistempengkabutan kulle anjama ammake 2 cara ni semprotkangi jeknek nutrisi mae ri udara singkamma anjo kabut. Sistem anne ni kana paling sempurna kah nutrisi siagang oksigen sannak gannak na mingka memang sannak kajjalak na nampa sannak bergantung na mae ri listrik, kah anjo tanamanga kulle langsung mate punna tena ni asup ki lalang na 15 menit. 

Topic: slice of life
Nabi Adam AS anjo Nabi se're ri panaung ri Linoa. Anjari tau awala tongi ri linoa ri parek ri Allah SWT. Battu ri nabi Adam AS na kulle jai mi tau ri linoa kamma-kamma anne. Nabi Adam AS anjo ri parek ki ri Allah SWT battu ri butta ya. Le'ba mi anjo nabi Adam AS tena na patuhi parintah na Allah SWT agar tea ki kanre anjo rappo kuldi a. Tapi ka ri godai ri setang na iblis ri surga, Nabi Adam siagang baine na Hawa na kanre anjo rappo kuldi a. Anjari Allah SWT na hukum mi tea mi kulle ammantang ri surga poe riolo. Ri panaungi ri linoa siagang Hawa na anjari cikal bakal na jai na tau lassu ri linoa anne sanggeng na jai mi tau.

Topic: religion
Pabalu ri pasara' ka, toko campurang ri rampi' balla , sanggeng na pabalu kanre udu' langgananga anjo mi contoh wirausaha niaka ri sekitar ta. Menurut na kamus lompo Bahasa Indonesia, Wirausaha anjo gabungan battu ri kata wira arti na pahlawang ato bura'ne na usaha anjo tau na kulle anjama siagang ngaseng kemampuan na ri modala, tenaga na ide na kulle na gappa keuntungan jai. Wirausaha niak peran penting na ri lalang ekonomi negara ya ka kullei na pare' lapangan jamang beru. Ri jai negara, Wirausaha anjo aspek penting na kullei na karenai peran vital ka lalang ekonomi a. Ka sektor swasta ri gioki para wirausaha anne anjari passumbang ekonomi lompo.

Topic: business
A'raga jai cara na kulle na tunu lemak ri bantanga kulle tongi a'raga na jaga masa otot ka na baji' ki poe otot ka. Punna kalea ideal ki battala na baji' ki ri pa'kasiaka. A'raga kulle tongi na kurangi stress ka na bantu tongki tinro, ngaseng na ri arah pilihan baji' na ri panganreanga. A'raga kulle tongi na pala'bu umuru' ka, ka punna sarringki a'raga kulle ki na bellai battu ri garringa. Sikamma garring Diabetes, garring Jantung, garring kanker na obesitas. Na jaga tongi kasia'na tulanga, otot na sendi-sendi ri kalea. Na panung tongi kolestrol ka na tensi darayya. Anjomi ngaseng kasia'na punna a'raga ki.

Topic: sports
Ri allona araba battua ri ballak garring mange ciniki agangku, ruang allomi ni inpus kamase, ka niak bedek masalah pencernaanna. Njari ku kutaknangmi apa saba’ na, napaumi kua siminggu anne nangai dudu angnginung inungang kemasang loea gollana, na inung kammaji jeknek mineral bedek ka ga’gai kasiakna. Siallo niak kapang 7 bungkusuk na inung, njari sebelumna antamak ri ballak garringa, pakrisik dudu battangna tena kulle natahang, nampa tallu ngallomi tena na tattai. Njari nipilari mange ri ballak garringa. Nakua dottoroka, teaki sanging inungi inungang kemasang ka niak pengawetna, apalagi loe gollana. Punna sisikali ni inung tenaja nangngapa, mingka anne agangku napanjari jeknek mineral, tiap lekbaki nganre tania jeknek mineral na inung, anjo ji inungang kemasanga. Battu kinne guppaki isse pappilajarrang kua manna ga’ga antekammai kasiakna mingka tena nabajik untuk kalengta, tea lalo maki inungi. Bajikanga jeknek mineral mo ni inung atau inungang tenayya pengawetna.

Topic: food & beverages
Boyai mentongmi identitas baji' na produk ka sanggeng na ri isseng tau a. Punna a'balu-balu produk ato jasa ri online anjo kulle apparek areng Produk ato Toko menarik ka. Cara A'balu online gampangi ri gaukang punna barang na battu ri merek lainga. Punna le'ba mi ri tantukang areng produk ta ato areng toko na gampangmi paballi a na isseng anjo produk ta. Kulle tongi ri pilih tampa' jualan ta ri online ka yang cocok ka ri pasarkan anjo produk ka. Mulai mentongmi pilajari kabijakan na na sistem marketplace na tampa' jualan online ta. Sanggeng na kulle baji' balukang ta nampa kulle anjari lompo bisnis ka ri balukang online ta.

Topic: business
Wattuku assikola dasar, seringka riola angngare anjo tude , ka annyamangi kasia’na nampa kuahna gurih na assipa. Tena sallo mungko na niak kasus agangku ngaseng jai keracunan anjo tude na balukang pabalu ri sikola ya. Anjo pabalu ka ri jakkala ki polisi na di pawwangi ngapa na kulle tude balukanna na pare’ keracunan ana’-ana’ sikola ya. Le’ba na anjo kejadian ka beru pa na pawwang ammak ku ka perawat jamanna ka anjo tude ya jai bahaya na, niak kandungan logam battala na akkulei na bahayakan pakkasiaka. Le’ba anjo tena mo na sareanga ammak angngare tude. Jai ji pabalu tude poe a’balu kamma anjo na tena ji keracunan pammali na, anjari teai ji ngaseng tude beracun niak tonji tena.

Topic: food & beverages
Ayam Palekko kas bugis ni isseng angkana kasiana janna siagang passe. Sikuntung bumbu-bumbu ni pakea untu appare palekko kas bugis akulle na pamatti iloroka siagang tea teana punna na kanremi anne kuliner kas kabupaten sidrap. 

Ri mula-mulanna anne Palekko bahang na pakea iamiantu itik iareka bebek. Mingka mange-mangeang allo ri kammayya anne nia tommi ammake jangang untu sambe itik na.
Punna battu ri kasia’na antara palleko itik/bebek iareka ayam ni passibedakangi rupanna dageng na buku-bukunna.

Batena appare kanre-kanreang kas anne ammake rampa-rampa sadarhana singkamma ce’la, laja, camba, ba’ra, siagang sarre, kamma minjo bumbu akulle ni pare kas battu ri Sidrap. Maeki anjaga kuliner kas daerah massing-massing iamiantu appare kanre-kanreang turikale.

Topic: food & beverages
Niak sitangnga tau biasai angnganre bayao mata, sollanna bayao mata nikua kullei napanjari ototka, siagang nabali ototka anjama. Anjo tau ngaia nganre bayao mata iamintu tau biasayya olahraga ri tampak gym. Sementara niak berita appau kua bayao punna nikanre matai kulle nabahayakan kagassingang kalea nasabak taccampurumi bakteri samonella. Alexandra Oppenheimer Delvito, dottorokna tau eroka panaung kalenna (diet) nakuai punna bayao bajikna nikanrei punna ti’no tojengmi, suhuna anjo 62 derajat Celcius. Untuk nipastikang mate ngasengmi bakteri niaka ri bayao matayya, njari parallui nipallu sanggenna suhu aman nga. Injo ngaseng tau angngaia appitnes baijiki punna nisareangi info kammayya anne, sollanna pila' gassingi kalenna.

Topic: food & beverages
Harga na si kamara 600 rb sanggeng na 1,5 juta si bangngi. Niak poe kulle ri sewa baju na celana na punna erokki je’ne-je’ne. Punna erok tongki bibit poko’-poko’ niak tong na balukang ri rinne. Niak bibit taipa, bibit lemo, bibit rambutang, bibit lengkeng, bibit rappo cidu’, bibit unti, bibit man’dike’ na bibit rappo lainna. Anne ri Waterboom ka kulle ki annyamngi mata ta ri pemandanganna laut lappasa’ ka na sungai na. Punna rejeki ta kulleki accini tedong a’jene ri lumpuru ka ato angnganre rumpu’. Anne tampa’ wisata Pantai Takalar Waterboom 15 kilometere’ battu ri Pattalassang amma’ kota na Kabupaten Takalar. Ato 50 kilometere’ battu ri Mangkasara, ibu kota Propinsi Sulawesi Selatan.

Topic: leisures
Battu ri Minang Kabau, kamma kamma anne jai jenisik na anne Kerambit ka, niak nikana Kerambit cakar harimau, cakar elang (Minang Kabau, Melayu, Bugis, siagang maraenga poeng), kerambit kuku macan, kuku bima (Sunda, Jawa, siagang maraenga poeng), kerambit sumbawa, Kerambit Lompos, double edges, siagang lain lainga. Nampa niak todong janisik kujang Sunda lainga singkamma prinsip Kerambit, antu mi Kujang kerambit. Kerambit anjo ni kana senjata utama lalang pencak silat salain na golok, antu kamae pencak (penca) anajari representasi bela diri ri tau Sunda atoka Jawa, siagang Silat (silek) anjari representasi bela diri battu ri rumpun melayu jai na lestarikan inji sanggeng na kamma kamma anne. 

Topic: culture & heritage
Dangdut antumi khazanah kebudayaan atokah spesifik na genren musik asli battu ri Indonesia. Manna mamo cikal bakal na battu ri musik pop Melayu antu ni pengaruhi unsuruk India (tarutama ni pake na tabla) siagang Arab (harmonisasi na), mingka kamma kamma anne jai mi perkembangan na ni pengaruhi musik daerah atokah sub genre. Ki sabbuk mi bawang musik dangdut ka antu ni pengaruhi musik daerah Sunda (pongdut / jaipong – dangdut, Cadut / calung dangdut, rampak kendang, bajidotan), Cerbonan / Dermayon (tarling / gitar – suling). Jawa / Pantura (koplo , Congdut / keroncong dangdut, campursari) , Banyuwangian / Jawatimuran (koplo , jaranan), Bugis (elekton), sanggeng na Batak (gondang). 

Topic: culture & heritage
Papua memang niissengangmi kana loe tampak wisata alang gammarakna. Salah sekrena injo jeknek taccolorok Kiti Kiti niaka ri Kabupaten Fakfak. Punna biasana jeknek taccolorok muarana niaki ri binanga, maraengi anne iyya sekrea, ka muarana niaki ri tamparang luarak ri Teluk Nusalasi. Anne wisata hidden gems Indonesia kulle naerangki ri rua tampak wisata, iamintu jeknek taccolorok siagang tamparang ri sekre tampak. Punna suru’ki jekneka anjo rawanganna jeknek taccoloroka singkammai tamparang cakdi. Bajiki punna battuki na pas tongi suru’ jekneka. Punna aklampaki mange konjo tea laloki kaluppai angngerang pappotoang sollanna niak kulle kicinik-ciniki salla’ kua lekbak maki mange ri jeknek taccolorok Kiti Kiti. Paling bajik punna battuki siagang baine/buru’nengta.

Topic: leisures